Hvordan planlægger jeg backup af AutoPilot?
Backup af AutoPilots database er jeres ansvar, og skal være en del af jeres daglige backup-rutine.

Der er ingen indbygget backup-funktion i AutoPilot, så du skal konfigurere dit backup-program til at inkludere databasen. Der findes mange forskellige applikationer der kan håndtere regelmæssig backup, såsom SQLBackupAndFTP for SQL-kunder, eller SyncBack til backup af Access-kundernes flade mdb-fil. Databaserne er det eneste du skal bekymre dig om. Programfiler, fakturalayouts osv. kan vi tilvejebringe uden problemer.

Du finder information om server- og databasenavn, ved at kigge i apsysteminit.exe i AutoPilot-mappen.

Her gælder naturligvis almindelig god praksis omkring backup - vi anbefaler en fuld backup minimum én gang om dagen.